Crometeo član snimio dvostruku munju s dvadeset metara

Još tijekom utorka ciklona koju je Crometeo tim nazvao Melisa počela je djelovati na vrijeme u Hrvatskoj, osobito na zapadu zemlje. Na otocima sjevernog Jadrana ponegdje je palo preko 50 litara kiše po kvadratnom metru, a na Silbi i Molatu i preko 100 litara u 24 sata, što je donijelo velike poplave. Ciklona se tijekom noći nalazila svojim središtem nad sjevernom Italijom. Tijekom današnjeg dana ciklonalni centar će ući nad Jadran i zajedno sa hladnom frontom postupno se premještati prema jugoistoku.

Sinoptička situacija sredinom srijede:

DHMZ je izdao visok stupanj upozorenja za cijelu zemlje, a za dio zemlje proglašen je crveni, najveći stupanj upozorenja na ekstremne vremenske prilike. Estofex je za cijelo područje Hrvatske proglasio drugi stupanj upozorenja na ekstremne vremenske prilike koji se prvenstveno tiče mogućnosti vrlo obilnih oborina, a manje za pojavu tuče, olujnih udara vjetra, na Jadranu pijavica i tornada. Severe Weather Europe za Jadran je proglasio najveći stupanj upozorenja na mogućnost snažnog nevremena.

Na našem portalu pratili smo najnovije meteorološke informacije, fotografije i video zapise iz zemlje. Svoje dojave možete nam slati na e-mail info@crometeo.hr, na Crometeo forum ili na našu Facebook stranicu

***

22.30 – Grmljavinsko nevrijeme zahvatilo je dio Brača i Lastova

21.45 – Oborine u zadnja 24 sata (do 20 sati) – OGIMET

19,51 – Prekasani mammatus oblaci pojavili su se nad Zadrom predvečer. Foto: Roberto Lerga

18,55 – Bliže od ovoga ne ide, osim ako želite u vječna lovišta… 20 metara od fotografa Borisa Bašića udarila je DVOSTRUKA munja u dubrovačku plažu. Boris je završio s manjim ozlijedama bubnjića, no zbog savršenih postavki na aparatu fotografija je ispala sjajno!

18, 33 – Hina javlja:

Golemi slapovi s Velebita

Na području Starigrada-Paklenice danas poslije 10 sati od jake kiše nastali su golemi slapovi s Velebita koji su se sručili u podnožje i poplavili dionicu jadranske magistrale u predjelu naselja Milovci. U tom je mjestu bujica bila mjestimice i viša od pola metra, poplavila je terase i donje dijelove vikend kuća. Područje je obišao načelnik općine Starigrad Krsto Raić koji traži

od Hrvatskih cesta i Hrvatskih voda da se nađe rješenja za saniranje uzroka plavljenja toga područja s Velebita.

“Osim šteta u Milovcima slične nepogode danas su zahvatile i druga naselja, od Selina prema Sv Mariji Magdaleni, voda je poplavila i više objekata u samom središtu Starigrada pa sam zatražio dodatnu pomoć”, rekao je općinski načelnik.

Na terenu su službe Hrvatskih cesta s mehanizacijom koje uklanjaju odrone i nakupine s kolnika i saniraju posljedice, nakon što je oko 14 sati kiša prestala padati i stanje se počelo normalizirati.

Nevrijeme u Zagrebu

U poslijepodnevnim satima olujni vjetar i kiša zahvatili su i zagrebačko područje, a na aerodromu u Velikoj Gorici u pola sata palo je 53 litara kiše po četvornom metru. Zbog nevremena policija je pozvala vozače na oprez i strpljenje dok se posljedice nevremena ne otklone, a iz ZET-a obavještavaju građane da su moguća preusmjeravanja u javnom prometu. U Zagrebu povremeno dolazi do zastoja na prometnicama te svim većim raskrižjima, a srušena stabla na prometnicama i poplavljeni kolnici otežavaju promet, izvijestila je policija. Iz ZET-a su priopćili kako je zbog nevremena praćenog jakim udarima vjetra i kišom, koja sve jače pada na širem zagrebačkom području, otežan tramvajski i autobusni promet

Ovisno o situaciji na terenu, moguća su preusmjeravanja, odnosno skraćivanja pojedinih autobusnih i tramvajskih linija.

Od glasnogovornika ZET-a Tomislava Jurića doznaje se da su prometne poteškoće zbog nevremena prisutne na širem gradskom području. “Na terenu su sve raspoložive ekipe koje nastoje osigurati prometnu povezanost. Unatoč naporima, dolazi povremeno do zastoja u tramvajskome prometu. Zbog stabala, koje jak vjetar nanosi na kontaktnu mrežu, prekida se promet tijekom intervencije naših službi ili vatrogasaca. Otežano se prometuje Mostom mladosti, Ilicom na dijelu od Črnomerca do Ulice Republike Austrije te dionicom Borongaj – Trg žrtava fašizma. Usporen je i autobusni promet, a sve putnike molimo za razumijevanje”, izjavio je Jurić.

Popodne zatvoren zračni promet

Iz Hrvatske kontrole zračne plovidbe kažu da su, zbog jakog nevremena koje je uzrokovalo navalu oborinskih voda, privremeno prekinuli pružati usluge u zračnoj plovidbi, te je oko 15,10 sati zatvoren zračni prostor iznad Republike Hrvatske.

Došlo je do prekida napajanja električnom energijom zbog čega je zračni promet preusmjeren prema susjednim kontrolama zračnog prometa. Većina tehničkih sustava sada je osposobljena, a u 16,50 sati HKZP je ponovo počeo pružati usluge, te se očekuje normalizacija zračnog prometa u Hrvatskoj, priopćili su iz HKZP-a.

18,21 – Nevrijeme je nasukalo jedrilicu na obalama otoka Visa kod Komiže. Foto: Stjepan Tafra / Dalmacija News

18,15 – Jako grmljavinsko nevrijeme zahvatilo je kranji jug zemlje i Boku Kotorsku. Na mjernoj postaji u Grudi u Konavlima u manje od sat vremena pale su ektremne 83 litre kiše po kvadratnom metru.

Mario Magud, zapovjednik DVD-a Gruda rekao nam je da je stanje najgore u Cavtatu u Konavlima. U Cavtatu je poplavljena tamošnja policijska stanica. U Konavlima je najmanje 10 stambenih objekata poplavljeno, a na terenu su sve raspoložive vatrogasne snage. U nevremenu su ošteće i brojne brodice

18,01 – Dolazak fronte sa shelf cloudom nad Konavle. Foto: Josip Kandić

17,54 – ovako je izgledala Avenija Dubrava u Zagrebu nakon nevremena. Foto: Goran Mehkek / CROPIX

17,33 – Veliko grmljavinsko nevrijeme zahvatilo je Konavle, a fronta se premješta nad zapadnu Slavoniju

17,25 – Video dolaska fronte nad makarsko primorje. (Matko Begović)

17,10 – Shelf cloud kod Sv. Filipa i Jakova, 30.7.2014. Foto: Matic Derenda

Zagreb, prije nego fronte, 30.7.2014. Foto: Ivan Brnčić

Nevrijeme došlo do krajnjeg sjevera Hrvatske, sjevera Međirmurja. 30.7.2014. Foto: Mario Novak

Pljuskovi na makarskom području, 30.7.2014. Foto: Matko Begović

Kakav prizor iz Bibinja! 30.7.2014. Foto: Leo Banić

16,45 – Novo nevrijeme na širem zadarskom području! Ovo je oko Biograda, 30.7.2014. Foto: Renato Bunja

Posljedice nevremena u Zagrebu, 30.7.2014. Foto: Boris Kovačev / CROPIX

Jedna prije nevremena, pa jedna za vrijeme nevremena u Zagrebu Foto: Filip Radić

Jugo i surferi u Makarskoj. Foto: Ivo Ravlić / CROPIX

Turanj kod Zadra, 30.7.2014. Foto: Filip Santini

16.30 – Nevrijeme nad Zagrebom – foto. Zvonimir Katančić

16,12 – Nevrijeme u Zagrebu. Foto: Goran Mehkek / CROPIX

16,05 – Dolazak fronte viđen s Velebita. Video: Nino Salkić

16,00 – Dva su najjača nevremena u zemlji trenutno južnije od Zagorja i oko Biokova

15,56 – HRT javlja da je prema podacima s klimatoloških postaja DHMZ-a, od jučer u 7 sati do danas u 7 sati osobito obilne kiše bilo je na Silbi, gdje je palo 217,5 litara kiše po četvornome metru, što je oko četvrtine prosječne količine za cijelu godinu, te na Istu – čak 294 litre, što je rekordna 24-satna količina oborina u srpnju.

Motritelj Emil Lukin sa Silbe javio je da je jučer od 7 do 17 sati, kada je obavio izvanredno mjerenje, palo 114,2 litre, a od 17 sati do danas u 7 sati novih 103,3 litre. Prosječna srpanjska količina je 29,4 litre, što znači da je samo tijekom 24 sata palo oko 7 puta više kiše od prosjeka za cijeli srpanj. U dosadašnjem srpnju, do danas u 7 sati u Silbi je pala 341 litra kiše, a prosječna godišnja količina je oko 843 litre.

15.51 – Na meteorološkoj postaji Velika Gorica u nepunih sat vremena pale 52 litre kiše

15,50 – Radarska animacija oborina od 14:00 do 15.30 (ARSO)



15:37 – Jako nevrijeme pogodilo je Zagreb. Naši članovi javljaju da je pao potpuni mrak. Zagrebački javni prijevoz je u poteškoćama zbog pada grane na vodove u Vukovarskoj ulici. Također je u nekim djelovima Zagreba otežan i autobusni promet. Foto: Kristiajn1983, Crometeo forum

14,49 – Naši članovi dojavljuju tuču na širem sisačkom području, a radarska snimka to i dokazuje

14,33 – Olujni oblaci hladne fronte stigli su do Siska, 30.7.2014. Foto: Vanja Torbica

14,25 – Jedno olujno nevrijeme prilazi zagrebačkom području s juga, a drugo Dalmaciji s područja Italije

13,56 – Usprkos velikom jugu stvorile su se 2 pijavice na zapadnim obalama Čiova! Jedna od njih s mora je stigla do oblake, a onda se raspala. Foto: Toni Marinac

13,45 – Fronta se aktivira diljem Dalmacije, jaki grmljavinski pljuskovi u Zagori

13,20 – Mammatus oblaci iznad Velog Lošinja. Foto: Samanta Stefanovski

13,10 – Dok se ciklonalni centar zadržava nad srednjom Italijom, fronta joj aktivno djeluje na vrijeme u Hrvatskoj. Najjače nevrijeme je i dalje u zdarskom zaleđu, kninskom podurčju i Lici. U zemlji vladaju velike temperaturne razlike. Dok u istočnoj Slavoniji vladaju vrućine s temperaturama oko 30°C, na zadarskom se području temperatura spušta ispod 20°C u dijelu Gorskog kotara i ispod 15°C!

12,54 – Fronta se približava Šibeniku, a počelo je grmiti u splitskom zaleđu. Radi se o predfrontalnim nestabilnostima jer fronta još nije stigla. Foto: Tomisalv Donđivić

12,41 – Da bude posve autentično citirat ćemo doslovnu dojavu koja nam je upravo stigla od našeg Nina Salkića koji je na Velebitu:

Melisa se pratila i sa Velebita (Lokacija: cesta prema Alanu), bili smo svjedoci nečeg spektakularnog; dok je nevrijeme gutalo otok Rab mi smo uspjeli pofotkati taj događaj usprkos kiši koja nas je “tuširala” … 10 minuta nakon ove fotke nevrijeme skreće na nas, a onda show! Nezaboravno iskustvo! Ubrzo ide i video!

12, 36 – Fronta se preko Gorskog kotara i Like proteže na zaleđe sjeverne Dalmacije. Upravo se u Lici i na benkovačkom podurčju zadnjih sat vremena bilježe snažna grmljavinska nevremena mjestimice praćena bujicama jer je u samo 60 minuta lokalno palo preko 40 mm oborine!

12,22 – Okreni nevrijeme u svoju korist – slogan je kojega su se držali ovi momci danas sredinom dana u Zadru! Foto: Luka Grlanc / CROPIX

12,15 – Čak 105 litara kiše palo je na na Crometeo mjernoj postaji Zadar Poluotok tijekom današnjeg dana do 12 sati. Količine oborina koje su pale u pojedinim dijelovima Zadra nisu iste, te variraju od 50 do 105 litara. 75 litra kiše po kvadratnom metru palo je danas do 12 satu Starigrad Paklenici, a zadnja 24 sata 120 litara. Nevjerojatno zvuču podatak da je Starigrad Paklenica od početka srpnja već primio 400 litara kiše po kvadratnom metru! Od ostalih mjernih postaja i količina oborine tijekom zadnja 24 sata valja spomenuti još Susak s 82 litre, Sveti Petar na moru 58, Baška 47, Gospić i Kukuljanovo 39 (Pljusak.com)

12,00 – Dolazak olujnih oblaka na hladnoj fronti nad otok Vir. Foto: Marin Pitton

11,22 – Hladna fronta trenutno najviše oborine i grmljavine donosi liniji Biograd – Benkovac – Gospić

11,15 – Poplave u Zadru. Video: Zvonimir Dorkin

11,01 – Epski! Na fotografiji oblaci hladne fronte ciklone Melisa koja je jutros bila stigla nadomak Zadra, uz ogroman shelf cloud u podnici kumulonimbusa samo što nije progutao grad. Da je ispred grada više mora a ne uski Zadarski kanal, iz ovog lijevka desno od sredine bi se vjerojatno spustila i pijavica. Uskoro je uslijedio “biblijski” potop koji je donio 100 litara kiše u sat vremena! Foto: Aleksandar Gospić

10,50 – Spektakularni prozor dolaska hladne fronte sa shelf cludom nad Zadar. Foto: Filip Brala

10,41 – Poplava Zadra. Foto: Aleksandar Gospić

10,36 – DHMZ je u sustavu MeteoAlarm povisio stupanj upozorenja na najviši nivo za sjeverni i južni, ne i srednji Jadran

10,34 – Sjeverni Jadran i SZ Hrvatska osjetno su hladniji od većeg dijela Dalmacije i Slavonije

10,30 – Poplavljeni Zadar. Foto: Ana Vukić Doka

10,20 – Na Crometeo mjernoj postaji Zadar Poluotok u samo 90 minuta palo su ektremne 94 litre kiše po kvadratnom metru. Dio Zadra je poplavljen, a bilježe se veliku problemi u prometu. Foto: Zvonimir Dorkin

10,17 -Panoramski pogled na dolazak olujnog nevremena nad Zadar. Foto: Roberto Lerga

10,16 – Poplavljen je AC Baldarin Punta Križa na Cresu. Foto: Zoran Malin

Dolazak olujnog oblaka nad marinu Preko. Foto: Valentin Bakota

10,15 – U Dalmaciji puše umjereno do jako jugo. Na splitskom području i na otocima jugo ima olujne udare do 80 km/h, a na vanjskim otocima do 90 km/h. U Splitu je jutros prosjek juga zamalo bio olujan i iznosio je 14 m/s. Na fotrografiji poplavljena brodica na Čiovu. Foto: Toni Marinac

10.00 – Dolazak nevere nad Zadar – foto. Robi Zd/Crometeo forum

9.55 – Zadar poluotok . u 65 minuta pale 93 litre kiše i još pada

9,05 . U Zadru traje kišno nevrijeme : Satelitska snimka od 8:45 i prikaz udara munja u zadnja dva sata (do 8:58 sati)

8.50 – Količine kiše (DHMZ – do 8 sati) u zadnja 24 sata . S nove 74 litre i Zavižan osigurao najkišovitiji srpanj u povijesti mjerenja

8.40 – Pogled iz Paga na sjeverozapad – Jak pljusak s grmljavinom traje od 7:30 sati foto: Branimir

8.35 . Centar ciklone ulazi u sJeverni Jadran – Satelitska animacija oblaka od 5.15 do 8:00 sati

8,30 – Nevrijeme je zahvatilo i sam Zadar, prema prvim fotografijama dolazak nevere je bio nesvakidašnji!

Dolazak nevere sa shelf cloud-om u Nin, foto: Krunoslav Perasović

“Napad na Zadar”, foto: Katija Vidov

Dolazak nevere sa shelf cloud-om u Zadar, foto: Oli Moly

8,00 – Jako grmljavinsko nevrijeme s mora zahvaća Zadar i širu okolicu. U zadnja 24 sata djelovanja ciklone Melita na najisturenijim otocima zadarskog ahiperlaga pale su obilne količine kiše izražene kroz silovite pljuskove i grmljavinu pa se na automatskoj meteorološkoj postaji na Silbi mjeri čak 163mm!

Svježi udari munja, foto: lightningmaps.org

Iako na rubu radarskog odraza, nevera kod Zadra ima skoro pa najači odraz, foto: Rain Alarm

Količine kiše u zadnja 24 sata, foto: Pljusak.com

6,00 – Severe Weather Europe i Estofex upozorenje za srijedu:

5,00 – Tlak zraka u 5 sati ujutro. Rijetko se u ovom dijelu godine na Jadranu viđa ciklona čiji je tlak zraka u središtu ispod 1000 hPa.

1,35 – Prognoza vremena za srijedu

JADRAN

Utjecaj nove ciklone bit će izražen tijekom srijede. Zbog toga će biti vrlo promjenjivo i nestabilno. Uz kraća sunčana razdoblja, posvuda će biti kiše, pljuskova i grmljavine. Oborine su izglednije na sjevernom Jadranu u prvom dijelu dana, a u Dalmaciji u drugom. Lokalno će pasti preko 50 litara oborine po kvadratnom metru, a ne isključuje se mogućnost pojave tuče, na moru i pijavica. Navečer u većini predjela manje kiše i više suha vremena. Na sjevernom i dijelu srednjeg Jadrana puhat će slab do umjeren vjetar zapadnih smjerova, za vrijeme nevremena može prolazno biti jak s olujnim udarima na moru. Drugdje umjereno do jako jugo koje će na moru imati vrlo jake do olujne udare. Poslijepodne u srednjoj Dalmaciji može biti jakih udara bure, navečer i u južnoj. Jutro toplije u odnosu na prethodne dane s minimalnim temperaturama većinom od 17°C u zaleđu Istre do 25°C ponegdje u Dalmaciji. Najviše dnevne temperature na sjevernom Jadranu od 22 do 26°C, u Dalmaciji i do 29°C u dolini Neretve.

KOPNO

Tijekom srijede mogućnost za kišu ili pljuskove s grmljavinom bit će sve veća pa ne treba baš očekivati previše sunca. Više suhog vremena prijepodne, a glavnina oborina stiže navečer i u noći na četvrtak. Oborine mjestimice mogu biti obilnije, a nije isključeno ni nevrijeme. Bit će ponovno svježije uz temperaturu zraka oko 25 Celzijevih stupnjeva, na istoku malo višu. No, za neki duži boravak ili radove na otvorenom ponesite kišobran ili zaštitu od kiše. Teško da će dan biti povoljan za vanjske poslove.

Komentari